ประกาศธนาคารแห่งประเทศไทยที่ สกส. 21 /2562เรื่อง หลักเกณฑ์การดํารงสินทรัพย์สภาพคล่องของสถาบันการเงินเฉพาะกิจ----------------------------------อื่นๆ - 1. เหตุผลในการออกประกาศ เนื่องจากความเสี่ยงด้านสภาพคล่องเป็นหนึ่งในความเสี่ยงหลักของธุรกิจสถาบันการเงินแม้ว่าสถาบันการเงินเฉพาะกิจจะมีฐานะการเงินที่มั่นคง แต่หากไม่สามารถจ่ายชําระผู้ฝากเงินและเจ้าหนี้ตามภาระผูกพันที่มีอยู่ได้ ก็อาจทําให้สถาบันการเงินเฉพาะกิจนั้นไม่สามารถดําเนินธุรกิจต่อไปได้ด้วยเหตุนี้ ธนาคารแห่งประเทศไทยจึงกําหนดหลักเกณฑ์การดํารงสินทรัพย์สภาพคล่อง โดยใช้ควบคู่กับแนวนโยบายการบริหารความเสี่ยงด้านสภาพคล่องของสถาบันการเงินเฉพาะกิจ เพื่อให้สถาบันการเงินเฉพาระกิจมีสินทรัพย์สภาพคล่องที่จะใช้รองรับการไหลออกของเงิน เป็นการสร้างความเชื่อมั่นให้แก่ผู้ฝากเงินของสถาบันการเงินเฉพาะกิจ และเป็นแนวทางที่จะช่วยลดปัญหาด้านสภาพคล่องของสถาบันการเงินเฉพาะกิจ อันจะส่งผลกระทบต่อระบบการเงินและภาคเศรษฐกิจจริงได้ รวมถึงเป็นการช่วยผลักดันให้สถาบันการเงินเฉพาะกิจมีระบบการบริหารความสี่ยง และการบริหารสินทรัพย์และหนี้สินได้ดียิ่งขึ้น ทั้งนี้ หลักเกณฑ์ที่กําหนดมีความสอดคล้องกับแนวทางที่สถาบันการเงินเฉพาะกิจใช้เพื่อการบริหารความเสี่ยงด้านสภาพคล่องในปัจจุบัน แต่ปรับปรุงให้เหมาะสมกับลักษณะธุรกรรมของสถาบันการเงินเฉพาะกิจและสภาพแวดล้อมทางการเงินมากขึ้น ในการออกประกาศฉบับนี้เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 ที่มีการแก้ไขเพิ่มเติม โดยสาระสําคัญของหลักเกณฑ์ไม่มีการเปลี่ยนแปลงจากหลักเกณฑ์เดิมอื่นๆ - 2. อํานาจตามกฎหมาย อาศัยอํานาจตามความในมาตรา 120/1 แห่งพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม ธนาคารแห่งประเทศไทยโดยความเห็นชอบของรัฐมนตรีว่าการกระทรวงการคลังออกหลักเกณฑ์การดํารงสินทรัพย์สภาพคล่องให้สถาบันการเงินเฉพาะกิจถือปฏิบัติตามที่กําหนดในประกาศฉบับนี้อื่นๆ - 3. ประกาศที่ยกเลิก ประกาศธนาคารแห่งประเทศไทย ที่ สกส. 13/2559 เรื่อง หลักเกณฑ์การดํารงสินทรัพย์สภาพคล่องของสถาบันการเงินเฉพาะกิจ ลงวันที่ 11 ตุลาคม 2559อื่นๆ - 4. ขอบเขตการบังคับใช้ ประกาศฉบับนี้ให้ใช้บังคับกับธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ ธนาคารพัฒนาวิสาหกิจขนาดกลางและขนาดย่อมแห่งประเทศไทยและธนาคารเพื่อการส่งออกและนําเข้าแห่งประเทศไทยอื่นๆ - 5. เนื้อหา 5.1 คําจํากัดความ ในประกาศฉบับนี้ "สถาบันการเงินเฉพาะกิจ" หมายความว่า สถาบันการเงินของรัฐที่มีกฎหมายเฉพาะจัดตั้งขึ้น ได้แก่ ธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ธนาคารพัฒนาวิสาหกิจขนาดกลางและขนาดย่อมแห่งประเทศไทย และธนาคารเพื่อการส่งออกและนําเข้าแห่งประเทศไทย "เงินรับฝาก " หมายความว่า เงินที่สถาบันการเงินเฉพาะกิจได้รับจากประชาชนซึ่งต้องจ่ายคืนเมื่อทวงถามหรือเมื่อสิ้นระยะเวลาอันมีกําหนด และให้หมายความรวมถึงเงินอื่นที่ได้รับจากประชาชน เช่น สลากออมสิน สลากออมทรัพย์ เงินรับฝากสงเคราะห์ชีวิต ทั้งนี้ เงินรับฝากสงเคราะห์ชีวิตหรือที่มีลักษณะเดียวกันแต่เรียกชื่ออย่างอื่น ให้นับรวมเป็นเงินรับฝากจนกว่าธนาคารแห่งประเทศไทยจะได้ออกหลักเกณฑ์กํากับดูแลเงินรับฝากสงเคราะห์ชีวิตดังกล่าวเป็นการเฉพาะ 5.2 หลักเกณฑ์ 5.2.1 สถาบันการเงินเฉพาะกิจต้องดํารงสินทรัพย์สภาพคล่อง ณ สิ้นวันสุดท้ายของเดือนไม่ต่ํากว่าร้อยละ 6 ของยอดรวมเงินรับฝากทุกประเภท ณ สิ้นวันดังกล่าว 5.2.2 สถาบันการเงินเฉพาะกิจต้องปฏิบัติตามหลักเกณฑ์ในการปฏิบัติที่เกี่ยวข้องกับการดํารงสินทรัพย์สภาพคล่องของสถาบันการเงินเฉพาะกิจ (รายละเอียดตามเอกสารแนบ 1) โดยสินทรัพย์สภาพคล่องที่ต้องดํารงตามข้อ 5.2.1 ประกอบด้วย (1) เงินฝากกระแสรายวันที่ธนาคารแห่งประเทศไทย (2) เงินฝากประจําที่ธนาคารแห่งประเทศไทย (3) เงินสดที่สถาบันการเงินเฉพาะกิจและเงินสดที่ศูนย์เงินสดกลางธนาคารพาณิชย์ ไม่เกินร้อยละ 2.5 ของยอดรวมเงินรับฝากทุกประเภท ตามที่กําหนดในข้อ 5.2.1 (4) หลักทรัพย์หรือตราสารซึ่งปราศจากภาระผูกพันและสามารถโอนเปลี่ยนมือได้ดังต่อไปนี้ (4.1) หลักทรัพย์หรือตราสารแสดงสิทธิในหนี้ที่ออกโดยรัฐบาลไทย ธนาคารแห่งประเทศไทย หรือกองทุนเพื่อการฟื้นฟูและพัฒนาระบบสถาบันการเงิน (4.2) หลักทรัพย์หรือตราสารแสดงสิทธิในหนี้ที่กระทรวงการคลัง ธนาคารแห่งประเทศไทย หรือกองทุนเพื่อการฟื้นฟูและพัฒนาระบบสถาบันการเงิน ค้ําประกันเฉพาะต้นเงินหรือรวมทั้งดอกเบี้ย (4.3) หลักทรัพย์หรือตราสารแสดงสิทธิในหนี้ที่สามารถใช้เป็นหลักประกันในการทําธุรกรรมซื้อขายพันธบัตรกับธนาคารแห่งประเทศไทย ตามระเบียบธนาคารแห่งประเทศไทยว่าด้วยบริการด้านตลาดการเงินเกี่ยวกับการซื้อขายตราสารหนี้โดยมีสัญญาว่าจะขายคืนหรือซื้อคืน และการขายตราสารหนี้ธนาคารแห่งประเทศไทยกับไพรมารี ดีลเลอร์ (Primary dealer) และเกี่ยวกับการขายตราสารหนี้เพื่อบริหารสภาพคล่องโดยมีสัญญาว่าจะซื้อคืน (4.4) หุ้นกู้ พันธบัตร หรือตราสารแสดงสิทธิในหนี้ ที่ออกโดยรัฐวิสาหกิจหน่วยงานของรัฐ หรือบริษัทบริหารสินทรัพย์ ตามที่ธนาคารแห่งประเทศไทยกําหนด (รายละเอียดตามเอกสารแนบ 2) (5) ตราสารหนี้ธนาคารแห่งประเทศไทย ซึ่งธนาคารแห่งประเทศไทยได้ออกเพื่อทําธุรกรรมกับสถาบันการเงินเฉพาะกิจนั้น และปราศจากภาระผูกพัน (6) หลักทรัพย์หรือตราสารแสดงสิทธิในหนี้ที่ออกเพื่อวัตถุประสงค์ในการแก้ไขปัญหาสินทรัพย์ที่ไม่ก่อให้เกิดรายได้ของสถาบันการเงิน ที่กระทรวงการคลัง ธนาคารแห่งประเทศไทยหรือกองทุนเพื่อการฟื้นฟูและพัฒนาระบบสถาบันการเงิน รับรอง อาวัล หรือค้ําประกันเฉพาะต้นเงินหรือรวมทั้งดอกเบี้ย ซึ่งปราศจากภาระผูกพัน ทั้งนี้ สินทรัพย์สภาพคล่องข้างต้นให้หมายความรวมถึงตราสารการเงินตามหลักการของศาสนาอิสลามที่มีลักษณะเทียบเท่าด้วยอื่นๆ - 6. วันเริ่มต้นบังคับใช้ ประกาศฉบับนี้ให้ใช้บังคับตั้งแต่วันที่ 1 ตุลาคม 2562 เป็นต้นไปผู้มีอํานาจลงนาม - ประกาศ ณ วันที่ 2 กันยายน 2562 (นายวิรไท สันติประภพ)ผู้ว่าการธนาคารแห่งประเทศไทย